SYNEX ลุ้นเด้งแรง! หลังจบงาน Thailand Mobile Expo แนะซื้อเป้า 20 บ.
SYNEX ลุ้นเด้งแรง! หลังจบงาน Thailand Mobile Expo แนะซื้อเป้า 20 บ.
20 ก.พ. 2561

บล.ฟินันเซีย ไซรัส ระบุในบทวิเคราะห์วันนี้ (20 ก.พ.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX เป็นหุ้นที่มักปรับตัวขึ้นได้ดีหลังจบงาน Thailand Mobile Expo โดย 2 ปีล่าสุดขึ้นเฉลี่ย 5% ใน 5 วันทำการ สูงสุดในกลุ่มผู้ขายสินค้าไอที คาดกำไรไตรมาส 4/60 ที่ 180 ลบ. +12% เทียบไตรมาสก่อนหน้า และ +52% เทียบช่วงเดียวกันของปีก่อน จากแรงหนุนของช้อปช่วยชาติ และการรับรู้กำไรของบัฟที่โตต่อเนื่อง เพิ่งได้รับแต่งตั้งเป็นตัวแทนจำหน่ายจอภาพแบรนด์ ViewSonic ถือเป็นแบรนด์แรกที่เพิ่มขึ้นในปีนี้ จากเป้าการเพิ่ม 2-4 แบรนด์ต่อปี แนะนำซื้อราคาเป้าหมาย 20 บาท